सुंदा द्वीप समूह
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
मालुकू द्वीपसमूह
मालुकू द्वीपसमूह दक्षिणपूर्व एशिया के इण्डोनेशिया देश का एक द्वीपसमूह है। यह सुलावेसी से पूर्व, नया गिनी से पश्चिम और तिमोर से उत्तर व पूर्व में स्थित हैं। यह द्वीप इतिहास में जायफल और लौंग जैसे मसाला बनाने वाले वनस्पतियों के लिये प्रसिद्ध थे और "मसालों के द्वीप" (स्पाइस आइलैण्ड्ज़, Spice Islands) के नाम से जाने जाते थे।